Държавен вестник, бр. 55, 2022 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  55
че кумулативните печалби се компенсират 
надлежно от кумулативните загуби.
(3) Резултатите от дейността на управля­
ващото дружество следва да се оценяват и 
възнаграждават за период, който съответства, 
доколкото е възможно, на препоръчителния 
срок на държане на инвестицията.
(4) В случай че колективната инвестици­
онна схема използва модел за определяне на 
такса за постигнати резултати въз основа на 
бенчмарк, управляващото дружество следва 
да гарантира, че всеки незадоволителен ре­
зултат на колективната инвестиционна схема 
в сравнение с бенчмарка се възстановява, 
преди да стане дължима каквато и да било 
такса за постигнати резултати. За тази цел, 
ако продължителността на референтния пе­
риод на постигане на резултати е по-кратка 
от целия период на съществуване на колек­
тивната инвестиционна схема, тя следва да 
се определя на най-малко 5 години.
(5) Когато колективната инвестиционна 
схема използва модел на най-висока нетна 
стойност на активите, таксата за постигнати 
резултати е платима, само когато през ре­
ферентния период новата най-висока нетна 
стойност превиши предходната, като при 
изчислението следва да се използва първо­
началната цена „продава“ на дял/акция. При 
използване на модел на най-високата нетна 
стойност на активите, ако референтният пе­
риод, за който се определя таксата, е по-кра­
тък от целия жизнен цикъл на колективната 
инвестиционна схема, референтният период 
следва да е с продължителност най-малко пет 
години, като таксата за постигнати резултати 
може да бъде искана, само ако сумата на 
постигнатите по-добри резултати надвишава 
незадоволителните резултати през предход­
ните пет години, като таксата е дължима не 
по-често от веднъж годишно. 
(6) Референтният период на постигане на 
резултати не се прилага за модела на базис­
на такса и други модели, които предвиждат 
симетрична структура на таксите, при които 
нивото на таксата за постигнати резултати се 
увеличава или намалява пропорционално на 
инвестиционните резултати на колективната 
инвестиционна схема.“
§ 68. В чл. 139 ал. 1, 2 и 6 – 9 се отменят.
§ 69. Членове 140 – 150 се отменят.
§ 70. Член 151 се изменя така:
„Чл. 151. (1) Управляващо дружество, кое­
то иска да получи разрешение по чл. 26, 
параграф 2 от Регламент (ЕС) № 575/2013 за 
включване на междинната или годишната 
печалба в базовия собствен капитал от пър­
ви ред, подава заявление до Комисията, към 
което прилага:
1. документ, заверен от избрания от управ­
ляващото дружество одитор за заверка на 
годишния финансов отчет, потвърждаващ 
печалбата, като:
а) относно годишната печалба се представя 
одиторски доклад или удостоверително писмо, 
в което се посочва, че одитът не е приключил 
и че одиторът не е установил нещо, което да 
му дава основание да счита, че окончателният 
доклад ще съдържа модифицирано мнение;
б) относно междинната печалба се предста­
вя одиторски доклад (в случай на извършен 
одит) или доклад за преглед по смисъла на МОС 
2400 „Ангажименти за преглед на финансови 
отчети“, или удостоверително писмо съгласно 
условията на буква „а“, ако потвърждението, 
представено от управляващото дружество, е 
одиторски доклад;
2. декларация, подписана от лицата, които 
управляват и представляват управляващото 
дружество, че печалбата е записана съглас­
но предвидените в приложимата счетоводна 
програма принципи;
3. декларация, подписана от лицата, които 
управляват и представляват управляващото 
дружество, в която се посочват основните 
елементи на междинната или годишната печал­
ба, включително приспаданията за очаквани 
отчисления от печалбата съгласно чл. 2 и 3 
от Делегиран регламент (ЕС) № 241/2014 на 
Комисията от 7 януари 2014 г. за допълване 
на Регламент (ЕС) № 575/2013 на Европей­
ския парламент и на Съвета по отношение 
на регулаторните технически стандарти за 
капиталовите изисквания за институциите 
(OB, L 74/8 от 14 март 2014 г.) (Делегиран рег­
ламент № 241/2014) или дивиденти съгласно 
приложение № 5;
4. заверен препис от решението/предложе­
нието на компетентния орган на управлява­
щото дружество за включване на междинната 
или годишната печалба в базовия собствен 
капитал от първи ред;
5. документ, удостоверяващ внасянето на 
дължимата такса за издаване на исканото раз­
решение, ако не е платена по електронен път.
(2) Размерът на дивидентите, които се 
приспадат, се основава на официално ре­
шение/предложение на компетентния орган 
на управляващото дружество, а в случаите, 
когато няма такова решение/предложение, на 
най-високата стойност между:
1. максималния размер на дивидентите, 
изчислен в съответствие с дивидентната по­
литика;
2. размера на дивидентите, изчислен въз 
основа на средното съотношение на изплащане 
през последните три години;
3. размера на дивидентите, изчислен въз 
основа на съотношението на изплащане за 
предходната година.
(3) Въз основа на представените документи 
Комисията установява доколко са изпълнени 
условията по Регламент (ЕС) № 575/2013, 
Делегиран регламент (ЕС) № 241/2014 и тази 
наредба за издаване на исканото разрешение. 
Ако представените документи са непълни или 
е нужна допълнителна информация, Комиси­
ята изпраща съобщение и определя срок за 
отстраняване на установените непълноти и